
Grozījumi likumā "Par ietekmes uz vidi novērtējumu"
Izdarīt likumā "Par ietekmes uz vidi novērtējumu" (Latvijas Republikas Saeimas un Ministru Kabineta Ziņotājs, 1998, 23. nr.; 2001, 13. nr.; 2003, 15. nr.; 2004, 7. nr.; 2005, 20. nr.; 2007, 14. nr.; Latvijas Vēstnesis, 2010, 102., 205. nr.; 2011, 196. nr.; 2014, 119. nr.; 2015, 248. nr.; 2016, 241. nr.; 2018, 101. nr.; 2020, 106. nr.; 2022, 192.A nr.; 2023, 123., 237. nr.) šādus grozījumus:
1. Aizstāt visā likumā vārdus “Vides aizsardzības un reģionālās attīstības ministrija” (attiecīgā locījumā) ar vārdiem “Klimata un enerģētikas ministrija” (attiecīgā locījumā).
2. Aizstāt visā likumā vārdus “Valsts vides dienests” (attiecīgā locījumā) ar vārdiem “kompetentā institūcija” (attiecīgā locījumā).
3. Izslēgt 1.panta 4.punktā vārdus “vai Vides pārraudzības valsts birojam”.
4. Izteikt 6.pantu šādā redakcijā:
“6.pants. Ietekmes uz vidi novērtējuma un ietekmes sākotnējā izvērtējuma koordinācija un pārraudzība
Ietekmes uz vidi novērtējumu un ietekmes sākotnējo izvērtējumu šajā likumā noteiktajā kārtībā koordinē un pārrauga Valsts vides dienests (turpmāk – kompetentā institūcija).”.
5. Izteikt 7.panta nosaukumu šādā redakcijā:
"7.pants. Paredzētās darbības pieteikšana ietekmes uz vidi novērtējuma veikšanai".
6. Izteikt 8.panta nosaukumu šādā redakcijā:
“8.pants. Paredzētās darbības pieteikšana sākotnējā izvērtējuma veikšanai”.
7. Izteikt 12.panta piekto daļu šādā redakcijā:
“(5) Kompetentās institūcijas lēmumu, ar kuru tā atsaka vai pārtrauc veikt sākotnējo izvērtējumu, ja paredzētā darbība ir aizliegta ar normatīvajiem aktiem, var apstrīdēt kompetentās institūcijas vadītājam, bet vadītāja lēmumu var pārsūdzēt tiesā Administratīvā procesa likumā noteiktajā kārtībā.”.
8. 14.1 pantā:
izslēgt pirmās daļas otro teikumu.
izteikt otro daļu šādā redakcijā:
“(2) Kompetentās institūcijas lēmumu par paredzētās darbības ietekmes uz vidi novērtējuma piemērošanu, kā arī šī panta ceturtajā un piektajā daļā minēto lēmumu var apstrīdēt kompetentās institūcijas vadītājam, bet vadītāja lēmumu var pārsūdzēt tiesā Administratīvā procesa likumā noteiktajā kārtībā.”.
izslēgt sesto daļu.
9. Izslēgt 15.panta pirmajā daļā vārdus “Valsts vides dienesta vai”.
10. Papildināt likuma Pārejas noteikumus ar 23.punktu šādā redakcijā:
“23. Šā likuma 12. panta piektās daļas un 14.1 panta otrās daļas kārtībā par Kompetentās institūcijas izdotajiem lēmumiem iesniegtie apstrīdēšanas iesniegumi, kas līdz grozījumu šā likuma 12. panta piektajā daļā un 14.1 panta otrajā daļā par Kompetentās institūcijas izdoto lēmumu apstrīdēšanas kārtību spēkā stāšanās dienai ir iesniegti un kuru izskatīšana ir uzsākta, pārņem Kompetentās institūcijas vadītājs.”. 

